laion/Wikipedia-Exotic huggingface dataset:
জোহুর

জোহুর (বৈজ্ঞানিক নাম: Borbo cinnara (Wallace)) এক প্রজাতির ছোট আকারের প্রজাপতি যার শরীর ও ডানা খয়েরি বাদামী রঙের এবং রোঁয়া যুক্ত। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য। জোহুর এর প্রসারিত অবস্থায় ডানার আকার ৩০-৩৬ মিলিমিটার দৈর্ঘ্যের হয়। জোহুররা খুব দ্রুত এবং এলোমেলো ভঙ্গিতে উড়তে থাকে। ছোট ছোট উড়ান দেয় এবং বারবার একই জায়গায় ফিরে আসে। এরা রৌদ্র পোহাতে পছন্দ করে তাই মাঝে মাঝেই পাতার উপর বসে থাকতে দেখা যায়। জোহুর এর ডিম সাদা বর্ণের। ডিম এর আয়তন হল ০.০৬ ঘন মিলিমিটার জোহুর এর শূককীট ফিকে সবুজ বর্ণের। বিভিন্ন প্রজাতির ঘাসের ডগা মুড়িয়ে একটা শঙ্কু আকৃতির বাসা তৈরি করে। প্রথম প্রথম এরা এই বাসা ছেড়ে বের হয়না, পরে বেরিয়ে পাতার বাকী অংশে এসে বসে থাকে। শূককীট এর মাথাটি কালো বর্ণের এবং দেহের দু'পাশের দুটো সাদা দাগ মাথার ওপর দিকে এসে মিশেছে। এই শূককীট বিভিন্ন প্রজাতির ঘাস যেমন-Setaria barbata, Axonopus compressus, Rottboellia cochinchinensis,Brachiaria mutica. এর কচি পাতার রসালো অংশ আহার করে। এছাড়া ধান (Oryza sativa) গাছও এদের আহার্য উদ্ভিদ। এই প্রজাপতিটির একটা অদ্ভুত আচরণ উল্লেখ করতে চাই। একদিন বেলা প্রায় বারোটা নাগাদ একটা ঘাস ও আগাছা-পূর্ণ জমির ভেতরে প্রায় পাঁচ ফুট ওপরে একটা লেবু পাতায় প্রজাপতিটিকে বসে থাকতে দেখি। দেখার পরেও প্রথম কিছুক্ষণ মনোযোগ দিইনি, পরে হঠাতই কীসের জন্য এ এমন নিশ্চুপ বসে আছে দেখার আগ্রহ হওয়ায় নজর ফেলি। দেখি, প্রজাপতিটি বসে আছে পাখির বিষ্ঠার ওপর আহার্য হিসাবে বহু পজাপতিই পাখির বিষ্ঠার ভক্ত, তাই তক্ষুনি কোনও সন্দেহ হয়নি, এবং তাই আবার আমনোযোগী হয়ে পড়ি। বেশ কিছুক্ষন বাদে হঠাতই সন্দেহ হয়, এবং তাকিয়ে আবিষ্কার করি সত্যিই পাখির বিষ্ঠাটা খটখটে শুকনো। প্রজাপতি তরল ছাড়া কিছু পান করছে, কারণ তার মুখের নল বিষ্ঠার ওপর অনবরত ঘোরাফেরা করছে। কিছুক্ষণ একদৃষ্টে তাকাতেই উত্তর মেলে। দেখি সে ধীরে তার উদরটি বাঁকিয়ে সেই বিষ্ঠার ওপর এনে এক বিন্দু জলবিয়োগ করল, এতে সামান্য হলেও বিষ্ঠা কিছুটা ভিজল। এবার সেই জলটুকুই আবার শুষতে থাকল। এভাবে কয়েক সেকেন্ড বাদে বাদে জলবিয়োগ এবং জলযোগের পালা চলতে থাকল। Borbo at Markku Savela's Lepidoptera and Some Other Life Forms দাশগুপ্ত, যুধাজিৎ (২০০৬)। পশ্চিমবঙ্গের প্রজাপ্রতি (১ম সংস্করণ সংস্করণ)। কলকাতা: আনন্দ। পৃষ্ঠা 166। আইএসবিএন 81-7756-558-3।  R.K., Varshney; Smetacek, Peter (২০১৫)। A Synoptic Catalogue of the Butterflies of India। New Delhi: Butterfly Research Centre, Bhimtal & Indinov Publishing, New Delhi। পৃষ্ঠা 56। আইএসবিএন 978-81-929826-4-9। ডিওআই:10.13140/RG.2.1.3966.2164। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pratap Singh, Arun (২০১১)। Butterflies of India (1st সংস্করণ)। Utter Pradesh: Om Books International। পৃষ্ঠা 169। আইএসবিএন 978-93-80069-60-9।  Basu Roy, Arjan (২০১১)। Butterflies and Wildflowers of Tollygunge Club (2011 সংস্করণ)। Kolkata: Tollygunge Club। পৃষ্ঠা ৭০।  Nakasuji, Fusao। "Egg size of skippers (Lepidoptera:Hesperiidae) in relation to their host specificity and to leaf toughness of host plant"। The Ecological Society of Japan। পৃষ্ঠা 175-183। সংগ্রহের তারিখ ১৯ জানুয়ারি ২০১৮।  Kalesh, S & S K Prakash (২০০৭)। "Additions of the larval host plants of butterflies of the Western Ghats, Kerala, Southern India (Rhopalocera, Lepidoptera): Part 1"। Journal of the Bombay Natural History Society। 104 (2): 235–238।  উইকিমিডিয়া কমন্সে জোহুর সংক্রান্ত মিডিয়া রয়েছে।
আব্দুল্লাহ আল-শামেরি

আব্দুল্লাহ আল-শামেরি (আরবি: عبد الله الشمري; জন্ম: ১৭ সেপ্টেম্বর, ১৯৯৩) হচ্ছেন সৌদি আরবের একজন ফুটবলার। তিনি সৌদি পেশাদার লিগে আল-তায়ুনের হয়ে একজন রক্ষণভাগের খেলোয়াড় হিসেবে খেলেন। http://www.slstat.com/spl2017-2018en/player.php?id=1109 সকারওয়েতে আব্দুল্লাহ আল-শামেরি (ইংরেজি)
স্টিফেন বুক

স্টিফেন লুইস বুক, ওএনজেডএম (ইংরেজি: Stephen Boock; জন্ম: ২০ সেপ্টেম্বর, ১৯৫১) ডুনেডিনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। নিউজিল্যান্ডের পক্ষে ৩০ টেস্ট ও ১৪টি একদিনের আন্তর্জাতিকে অংশগ্রহণ করেছেন তিনি। ঘরোয়া প্রথম-শ্রেণীর ক্রিকেটে ওতাগো দলের প্রতিনিধিত্ব করেছেন স্টিফেন বুক। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন তিনি। বার্ট সাটক্লিফের আত্মজীবনীকার ও ক্রীড়া সাংবাদিক রিচার্ড বুক এবং উপন্যাসে পুরস্কার বিজয়ী ও চিত্রনাট্যকার পলা বুক তার ভাই-বোন। ১৯৮৫ সালে ওয়েলিংটনে সফরকারী পাকিস্তানের বিপক্ষে টেস্টে অংশগ্রহণ করেন। এরপর প্রাইসওয়াটারহাউজকুপার্স টেস্ট ক্রিকেট র‌্যাঙ্কিংয়ে নিজস্ব সেরা ৯ম স্থান দখল করেন। ঘরোয়া প্রথম-শ্রেণীর ক্রিকেটে ওতাগো দলের পক্ষে খেলেছেন। স্লো বামহাতি অর্থোডক্স বোলিংয়ের অধিকারী স্টিফেন বুক কেবলমাত্র ছয়জন নিউজিল্যান্ডীয় খেলোয়াড়ের একজনরূপে ছয় শতাধিক প্রথম-শ্রেণীর উইকেট লাভে সক্ষমতা দেখিয়েছেন। ফেব্রুয়ারি, ১৯৭৮ সালে ওয়েলিংটনে ইংল্যান্ডের বিপক্ষে টেস্ট অভিষেক ঘটে স্টিফেন বুকের। ঐ টেস্টে নিউজিল্যান্ড তাদের ক্রিকেটের ইতিহাসে ইংল্যান্ডের বিরুদ্ধে প্রথম টেস্ট জয়ে সক্ষম হয়। কয়েকমাস পর প্রথমবারের মতো বিদেশে টেস্ট সফরে যান। ইংল্যান্ডের ট্রেন্ট ব্রিজে অনুষ্ঠিত ঐ টেস্টে তিনি ২৮ ওভার বোলিং করে ১৮ মেইডেন দিয়ে ২৯ রানের বিনিময়ে ২ উইকেট দখল করেন। ১৯৭৯-৮০ মৌসুমে ক্লাইভ লয়েডের নেতৃত্বাধীন ওয়েস্ট ইন্ডিজের বিপক্ষে অনুষ্ঠিত সিরিজের প্রথম টেস্টে নাটকীয় জয়ে প্রভূতঃ ভূমিকা রাখেন তিনি। ডুনেডিনের কেরিসব্রুকে অনুষ্ঠিত খেলায় তিনি যখন ক্রিজে আসেন তখন নিউজিল্যান্ডের জয়ের জন্য প্রয়োজন ছিল মাত্র চার রান ও দলীয় সংগ্রহ ছিল ১০০/৯। গ্যারি ট্রুপের সাথে জুটি গড়ে ঐতিহাসিক জয় তুলে নেয় নিউজিল্যান্ড দল। লেগ বাইয়ের সাহায্যে দলের রান সমানে আসলে বেশ বিতর্কের সৃষ্টি হয়। বিতর্কিত এ সফরে দূর্বল আম্পায়ারিত্বের অভিযোগ আনা হয়। ক্রাইস্টচার্চ ও অকল্যান্ডের পরবর্তী টেস্ট দুটোয় ড্র করে তার দল ১-০ ব্যবধানে সিরিজ জয়ে করে। ১৯৮৩-৮৪ মৌসুমে ইংল্যান্ডের বিপক্ষে প্রথমবারের মতো সিরিজ জয় করে। খেলার উল্লেখযোগ্য দিক ছিল ক্রাইস্টচার্চে তিনি ৪/৩৭ লাভ করেছিলেন। ১৯৮৪-৮৫ মৌসুমে পাকিস্তান সফরে যান। নিয়াজ স্টেডিয়ামে নিজস্ব সেরা বোলিং পরিসংখ্যান ৭/৮৭ দাঁড় করান। ১৯৮৫-৮৬ মৌসুমে স্বাগতিক অস্ট্রেলিয়ার বিপক্ষে ব্ল্যাক ক্যাপসরা প্রথমবারের মতো সিরিজ জয় করে। এছাড়াও ব্যাট হাতে দূর্লভ সফলতা পান। এসসিজিতে অনুষ্ঠিত সিরিজের দ্বিতীয় টেস্টে দশম উইকেট জুটিতে জন ব্রেসওয়েলের অপরাজিত ৮৩ রানের সাথে ব্যক্তিগত ৩৭ রানের কল্যাণে ১২৪ রান যুক্ত হয়। ঐ সিরিজটিতে নিউজিল্যান্ড ২-১ ব্যবধানে সিরিজ জয় করে। জেফ ক্রো’র অধিনায়কত্বে ভারত ও পাকিস্তানে যৌথভাবে অনুষ্ঠিত ক্রিকেট বিশ্বকাপের ৪র্থ আসরে দলের অন্যতম সদস্য ছিলেন স্টিফেন বুক। তবে ঐ প্রতিযোগিতায় গ্রুপ পর্বে তৃতীয় স্থান দখল করায় শুরুতেই দলটিকে বিদায় নিতে হয়েছিল। শুধুমাত্র দূর্বলতম জিম্বাবুয়ের বিপক্ষেই নিউজিল্যান্ড জয়ী হয়েছিল। "Otago players". Cricket Archive. Retrieved 25 April 2016. মার্টিন ক্রো প্লাঙ্কেট শীল্ড মার্টিন স্নেডেন জন ব্রেসওয়েল ইয়ান চ্যাটফিল্ড উইকিমিডিয়া কমন্সে স্টিফেন বুক সংক্রান্ত মিডিয়া রয়েছে। ইএসপিএনক্রিকইনফোতে স্টিফেন বুক (ইংরেজি) ক্রিকেটআর্কাইভে স্টিফেন বুক (সদস্যতা প্রয়োজনীয়) (ইংরেজি)
স্যামসাং গ্যালাক্সি জে৭ প্রাইম

স্যামসাং গ্যালাক্সি জে৭ প্রাইম একটি অ্যান্ড্রয়েড স্মার্টফোন যা উৎপাদন করেছে স্যামসাং।এটি উন্মোচিত হয় আগস্ট মাসে,২০১৬। এটি একটি উন্নত ৬৪-বিট স্কয়ার সিস্টেম অন চিপ (SoC) দ্বারা চালিত ও ৩ গিগাবাইট র্যাম বিশিষ্ট মোবাইল। এটিতে আছে ১৩ মেগাপিক্সেল রিয়ার ক্যামেরা সাথে এলইডি ফ্ল্যাশ, f/১.৯ অ্যাপারচার, অটো-ফোকাস এবং একটি ৮ মেগাপিক্সেল সঙ্গে এফ/১.৯ অ্যাপারচার দিয়ে সজ্জিত করা, এলইডি ফ্ল্যাশ। এটিতে ৫.৫" এর পর্দা রয়েছে। এটির পেছনে রয়েছে ১৩মেগাপিক্সেল ও সামনে ৮মেগাপিক্সেলের ক্যামেরা। ক্যামেরার সাথে রয়েছে ফ্ল্যাশ লাইট। ফোনের নিচে ৩.৫এমএম হেডফোন জ্যাক ও চার্জিং এর ব্যবস্থা রয়েছে। ফোনটিতে অক্টো কোর ১.৬ গিগাহার্জ কর্টেক্স-A53 সিপিইউ ব্যবহার করা হয়েছে। জিপিইউ হিসেবে ম্যালি-T830MP2 সংযুক্ত করা হয়েছে। এই ফোনে রয়েছে অ্যান্ড্রয়েড ৬.০। এটা ৪জি সমর্থন করে। স্যামসাং গ্যালাক্সি জে স্যামসাং গ্যালাক্সি জে৫ প্রাইম এনড্রয়েড (অপারেটিং সিস্টেম) স্যামসাং গ্যালাক্সি জে২ j series, samsung। "Samsung Galaxy J7 Prime"। gsm arena।  j7 prime, samsung। "specs of samsung"। ndtv gadgets।  galaxy, samsung। "specifications"। samsung। samsung।
মূল পাতা

একটি মূলপাতা বা মূল পাতা (ইংরেজি হোম পেজ ইংরেজি: Home page শব্দটিও বহুল পরিচিত) হল একটি ওয়েবসাইটের প্রধান ওয়েব পেজ । শব্দটি একটি বা একাধিক পৃষ্ঠাকে বোঝায় যা একটি ওয়েব ব্রাউজারে দেখানো হয়, যখন অ্যাপ্লিকেশন শুরু হয়। কোনোক্ষেত্রে এটি প্রধান পাতা বা নীড় পাতা নামেও পরিচিত। "মূল" শব্দটি যেকোন সময় শুরুর পৃষ্ঠায় ফিরে যাওয়ার জন্য একটি কীবোর্ডে হোম কী ব্যবহার থেকে এসেছে। (ওয়েবের অস্তিত্বের অনেক আগেও হোম কী ছিল একটি আদর্শ কী।) অনেক ব্রাউজার এটির জন্য বাড়ির আকারে একটি বোতামও সরবরাহ করে। একটি মূল পৃষ্ঠা সাধারণত প্রাথমিক ওয়েব পাতা যা একটি সার্চ ইঞ্জিন থেকে একটি ওয়েবসাইটে পরিভ্রমণ করা দর্শকরা দেখতে পাবে। এবং এটি দর্শকদের আকৃষ্ট করার জন্য একটি ল্যান্ডিং পৃষ্ঠা হিসাবেও কাজ করতে পারে। এইভাবে ভাল মূল পাতা ডিজাইন করা সাধারণত একটি ওয়েবসাইটের জন্য উচ্চ অগ্রাধিকার পায়। উদাহরণস্বরূপ একটি সংবাদ ওয়েবসাইট সম্পূর্ণ নিবন্ধের লিঙ্কসহ শীর্ষস্থানীয় গল্পগুলোর শিরোনাম এবং প্রথম অনুচ্ছেদ উপস্থাপন করতে পারে। সাধারণত, মূল পাতা ওয়েবসাইটের ডোমেইন বা সাবডোমেইনের মূল রুটে অবস্থিত। উদাহরণস্বরূপ, যদি ডোমেইনটি example.com হয়, তাহলে মূল পাতাটি সম্ভবত www.example.com/ এ অবস্থিত। কিছু ক্ষেত্রে, মূল পাতা হল একটি সাইট ডিরেক্টরি, বিশেষ করে যখন একটি ওয়েবসাইটে একাধিক মূল পাতা থাকে। উইকিপিডিয়ার উদাহরণ দেয়া যাক, wikipedia.org-এ একটি সাইট ডিরেক্টরি রয়েছে যা bn.wikipedia.org সহ প্রতিটি ভাষা-নির্দিষ্ট মূল পাতার সাথে লিঙ্ক করে। একটি ওয়েব ব্রাউজার চালু হলে, এটি স্বয়ংক্রিয়ভাবে অন্তত একটি ওয়েব পাতা খুলবে৷ এটিকে ব্রাউজারের মূল পাতা, যাকে এর শুরুর পাতাও বলা হয়। শুরুর পৃষ্ঠাগুলো একটি ওয়েবসাইট বা একটি বিশেষ ব্রাউজারের পৃষ্ঠা হতে পারে, যেমন ঘন ঘন পরিদর্শন করা ওয়েবসাইটগুলির থাম্বনেইল ৷ তাছাড়া ওয়েবসাইটের একটি বিশেষ স্থান রয়েছে, যেগুলো শুধুমাত্র শুরুর পাতা হিসেবে ব্যবহার করার উদ্দেশ্যে তৈরি করা হয়ে থাকে। "Chrome keyboard shortcuts"। Google Chrome Help। Google। সংগ্রহের তারিখ ২৩ এপ্রিল ২০২১। Open your home page in the current tab: Alt + Home  "How to Add Home Button in Browsers and Customize the Home Page?"। WebNots। সংগ্রহের তারিখ ২৩ এপ্রিল ২০২১।  "Home Page as Landing Page examples - Smart Insights Digital Marketing Advice" (ইংরেজি ভাষায়)। ২০১৪-০৫-২৩। সংগ্রহের তারিখ ২০১৬-০৭-০১।  Campbell, Jennifer (২০১৪)। Web Design: Introductory। Cengage Learning। পৃষ্ঠা 76। আইএসবিএন 978-1-305-17627-0।  Jakob Nielsen (১২ মে ২০০২)। "Top 10 Guidelines for Homepage Usability"। nngroup.com। সংগ্রহের তারিখ ৪ সেপ্টেম্বর ২০১৪।  Kalbach, James (২০০৭)। Designing Web Navigation। O'Reilly Media। পৃষ্ঠা 106। আইএসবিএন 978-0-596-55378-4।  "How to set the home page | Firefox Help"। support.mozilla.org। সংগ্রহের তারিখ ২০২২-০১-১২।  "Set your homepage and startup page - Computer - Google Chrome Help"। support.google.com। সংগ্রহের তারিখ ২০২২-০১-১১।  Schofield, Jack (৭ নভেম্বর ২০১৩)। "iGoogle: what are the best alternatives?"। The Guardian। সংগ্রহের তারিখ ৪ সেপ্টেম্বর ২০১৪।
মার্ডার ২

মার্ডার ২ একটি ভারতীয় সাইকোলজিক্যাল থ্রিলার। এটাতে অভিনয় করেছেন ইমরান হাশমী, জ্যাকলিন ফার্নান্দেজ ও প্রশান্ত নারায়ন। এর পরিচালক মোহিত সুরি এবং প্রযোজক মুকেশ ভাট। ফিল্মটি বক্স অফিসে ভালো আয় করে এবং "ব্লকবাস্টার" বলে ঘোষণা করে বক্স অফিস ইন্ডিয়া। এটি বলিউড ছায়াছবি ২০১১ এর অন্যতম ব্যবসাসফল সিনেমা।  "Murder 2: Complete cast and crew details"। Bollywood Hungama। সংগ্রহের তারিখ ২০১১-০৫-২৯।  "2011 Worldwide Figures: Twenty Films Cross 50 Crore"। Box office India। ১৯ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১২।  "'Murder 2' is a desperately dark film"। News18। ৯ জুলাই ২০১১।  Malani, Gaurav (৮ জুলাই ২০১১)। "Murder 2: Movie Review"। timesofindia.indiatimes.com। The Times of India। সংগ্রহের তারিখ ৮ নভেম্বর ২০১৬।  "Huge July With Surprise MURDER 2 Topping"। ২০ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৮।  Murder 2 plot lifted from Korean flick(The Chaser(2008))  "Emraan- "'Murder 2' is not just about erotica""। Asianet India। ২০১১-০৬-১৪ তারিখে মূল থেকে আর্কাইভ করা। সংগ্রহের তারিখ ২০১১-০৬-২২।  ইন্টারনেট মুভি ডেটাবেজে Murder 2 (ইংরেজি)(ইংরেজি)
মনসা ঘট

মনসা ঘট নারী শক্তির প্রতীক। বাংলাদেশের বরিশালের মনসা ঘট খুবই বিখ্যাত। বর্তমানে দেশে ভাগের পরে কলকাতা সন্নিহিত অঞ্চলে শিল্পীরা এই ঘট তৈরি করেন। মনসা ঘট শিল্পী 'সুনিতা পাল' ও 'গুরুপদ পাল' বর্তমানে এই ঘট তৈরি করেন। মানব সমজের গতি অর্থাৎ প্রবাহমানতার মাধ্যম হলো সৃষ্টি। এই মনসা ঘট হলো গর্ভবতী নারীর প্রতীক। যেখান থেকে প্রাণ সঞ্চার হয়ে মানব জীবন ক্রম বিবর্তনের মাধ্যমে এগিয়ে চলছে। মনসা ঘট যেমন গর্ভবতী নারীর প্রতীক তেমনই ফসলের উর্বরতার প্রতীক। যাকে প্রজনন শক্তির প্রতীক হিসাবে কল্পনা করা হয়েছে। এই মনসা ঘটের উৎপত্তি অধুনা বাংলাদেশের বরিশাল জেলার দক্ষিণদাঁড়ি অঞ্চলে। পরে দেশ ভাগের পর এই শিল্পীরা পশ্চিমবঙ্গে চলে আসেন। বর্তমানে উত্তর ও দক্ষিণ চব্বিশ পরগনায় বসতি স্থাপন করে সেখানেই এই ঘট তৈরি করেন। এই ঘটের উপর সর্পদেবী মনসার প্রতিকৃতি অঙ্কন করা থাকে। শ্রাবণ সংক্রান্তির দিন এই মনসার ঘট স্থাপন করে পূজা করা হয়। কলকাতা ও তার সন্নিহিত অঞ্চলে এই মনসা ঘটের চল আছে। বিশ্ব বাংলা। বাংলার পুতুল (পিডিএফ)। বিশ্ব বাংলা।  অজিত মুখার্জি, AJITCOOMAR MOOKERJEE (১৯৩৯)। Folk Art of Bengal। কলিকাতা বিশ্ববিদ্যালয় মুদ্রণ কক্ষ, সেনেট হাউস, কলকাতা: কলিকাতা বিশ্ববিদ্যালয়। পৃষ্ঠা ১৪৬।  উইকিমিডিয়া কমন্সে মনসা ঘট সংক্রান্ত মিডিয়া রয়েছে।
বেতার বাংলা

বেতার বাংলা হচ্ছে লন্ডন-ভিত্তিক একটি ব্রিটিশ রেডিও স্টেশন যা যুক্তরাজ্যের বাঙ্গালী সম্প্রদায়ের জন্য চালু করা হয়। বেতার বাংলা ২০০০ সালে চালু হয় এবং এটি যুক্তরাজ্যে বাঙ্গালী সম্প্রদায়ের প্রথম রেডিও স্টেশন। এটি বাঙ্গালী সম্প্রদায়ের জন্য কার্যক্রম পরিচালনা করে থাকে। এই রেডিও স্টেশনটিতে স্থানীয় সম্প্রদায়ভুক্ত বাংলাদেশের স্বেচ্ছাসেবকেরা সেবামূলক কাজ করে থাকেন এবং পূর্ব লন্ডনের বাঙ্গালী সম্প্রদায়ের জন্য ২৪-ঘণ্টা রেডিও কার্যক্রম পরিচালনা করেন। কার্যক্রমসমূহে খবর, সাম্প্রতিক বিষয়াবলী, সংগীত, শিক্ষা, স্বাস্থ্য, এবং আইনগত বিষয় ও নাগরিক অধিকার নিয়ে অনুষ্ঠান সম্প্রচার করা হয়। জুন ২০১০-এ, সম্প্রদায় রেডিও স্টেশন হিসেবে এএম ১৫০৩-এর মধ্যে অনুষ্ঠান সম্প্রচার করার জন্য এটি অফকমের পক্ষ থেকে পূর্ণাঙ্গ রেডিও সম্প্রচার লাইসেন্স পুরষ্কারে ভূষিত হয়। ২০১১ সালের জানুয়ারি থেকে এই স্টেশনটি ২৪/৭ অনুষ্ঠান সম্প্রচার করছে। ব্রিটিশ বাংলাদেশী "Home"। Betar Bangla। ১৩ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৪।  "Betar Bangla Radio - 1503 AM"। Tower Hamlets। ৭ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৪।  "Betar Bangla celebrates its 4th year of 24hr broadcasting"। Bangla Mirror। ২২ জানুয়ারি ২০১৫। সংগ্রহের তারিখ ১ জুলাই ২০১৫।  দাপ্তরিক ওয়েবসাইট ফেসবুকে বেতার বাংলা
ভারতীয় ২০০ টাকার নোট

ভারতীয় ২০০ টাকার নোট (₹২০০) ভারতীয় টাকার একটি মূল্য। ২০১৬ সালের ভারতীয় ব্যাঙ্কনোটের মুদ্রাহিতকরণ হয় এবং ভারতীয় রিজার্ভ ব্যাংক দ্বারা পাঁচটি নতুন মুদ্রা নোট ঘোষণা করা হয়। নোট গুলি হল - ₹ ২,০০০, ₹ ৫০০, ₹২০০, ₹৫০, ₹১০ এবং ₹১। ভারতীয় রিজার্ভ ব্যাঙ্ক ঘোষণা করে যে নতুন ২০০ টাকার নোট গণেশ চতুর্থী উপলক্ষে ২৫ আগস্ট ২০১৭ সাল থেকে প্রচলন করা হবে। "200 Notes Are Here But Don't Go To ATMs For Them" (ইংরেজি ভাষায়)।  Unnikrishnan, Dinesh (জুলাই ২৬, ২০১৭)। "Rs 200 notes: To kill illegal cash deals, make it the top denomination; scrap 500 and 2,000 bills" (ইংরেজি ভাষায়)। Firstpost।  Gopakumar, Gopika (জুলাই ২৬, ২০১৭)। "RBI stops printing Rs 2000 notes, focus now on new Rs 200 notes" (ইংরেজি ভাষায়)। Livemint।  "RBI dreads recalibration: Rs 200 notes may only be available at banks, not ATMs" (ইংরেজি ভাষায়)। Business Today। এপ্রিল ৭, ২০১৭।  "Why the RBI is giving you the new Rs 200 note" (ইংরেজি ভাষায়)।  "Re-1 note back in business" (ইংরেজি ভাষায়)।  "Ganesh 2000" (ইংরেজি ভাষায়)।  "RBI to issue Rs 200 note on Friday" (ইংরেজি ভাষায়)।
শিবের মুখোশ

শিবের মুখোশ নবদ্বীপের লৌকিক ধর্মীয় অনুষ্ঠানের অংশ। চৈত্র মাসে শিবপার্বতীর বিয়ের সময় এই মুখোশ তৈরি করা হয়। লৌকিক শৈব সংস্কৃতির সাথে এই মুখোশ ওতপ্রোতভাবে জড়িত। এটিকে মুখোশ বলা হলেও আসলে এটি মাটি দিয়ে তৈরি মূর্তি। বহুবর্ণশোভিত এই মুখোসটি লৌকিক শিল্পের অন্যতম নিদর্শন। শিল্পী নারায়ণ পাল এখনও এই ধরনের মূর্তি তৈরি করেন। বিশ্ব বাংলা স্টল বাংলার ঐতিহ্যপূর্ণ ও হারিয়ে যেতে বসা যেসকল পুতুলকে সংরক্ষণ ও প্রদর্শনের ব্যবস্থা করেছে, তাতে নবদ্বীপের শিবের মুখোশ অন্যতম। কাঁচা মাটি দিয়ে ছাঁচে ফেলে এটি তৈরি করা হয়। এরপর এটিকে রোদে শুকিয়ে নেওয়া হয়। রোদে শুকিয়ে গেলে সাদা রং করা হয় এবং চোখ নাক কান আঁকা হয়। মাথায় সোনালী রঙের টোপর পরানো হয়। টোপর বা মুকুটের উপরে ফনাযুক্ত সাপ থাকে। চৈত্র মাসে শিবের বিয়ে উপলক্ষ্যে এই মুখোশ তৈরি করা হয়। এই মুখোশকে চতুর্দলায় সাজিয়ে নিয়ে বাড়ি বাড়ি নিয়ে যাওয়া হয়। বাড়ি বাড়ি থেকে ভিক্ষা করে সেই টাকা দিয়ে শিবের বিয়ের আয়োজন করা হয়। মূলত ছোট ছোট ছেলেরা শিবের বিয়ের আয়োজন করে। বিশ্ব বাংলা (অক্টোবর ২০১৫)। Dolls of Bengal বাংলার পুতুল (পিডিএফ)। বিশ্ব বাংলা। পৃষ্ঠা ২৬। ২০২১-০১-১৬ তারিখে মূল (পিডিএফ) থেকে আর্কাইভ করা।  সাঁতরা, তারাপদ (২০০০)। "পশ্চিমবঙ্গের লোকশিল্প ও শিল্পী সমাজ"। search.iisg.amsterdam। কলকাতা: লোকসংস্কৃতি ও আদিবাসী সংস্কৃতি কেন্দ্র, তথ্য ও সংস্কৃতি বিভাগ, পশ্চিমবঙ্গ সরকার। পৃষ্ঠা ৪২। আইএসবিএন 8187360224। সংগ্রহের তারিখ ২০২০-০৭-০৭।  Oct 26, Rohit Khanna / TNN /; 2015; Ist, 03:10। "Dolls' house at state store | Kolkata News - Times of India"। The Times of India (ইংরেজি ভাষায়)। ২০২১-০১-১৬ তারিখে মূল থেকে আর্কাইভ করা। সংগ্রহের তারিখ ২০২১-০১-১৬।  MPost (২০১৫-১০-২৯)। "Biswa Bangla stalls to showcase forgotten art of dollmaking"। www.millenniumpost.in (ইংরেজি ভাষায়)। ২০২১-০১-১৬ তারিখে মূল থেকে আর্কাইভ করা। সংগ্রহের তারিখ ২০২১-০১-১৬।  "আজ শিবের বিয়ে নিয়ে মাতোয়ারা হতে প্রস্তুত নবদ্বীপবাসী"। bartamanpatrika.com। ২০১৯-০৪-১৪। ২০২১-০১-১৬ তারিখে মূল থেকে আর্কাইভ করা। সংগ্রহের তারিখ ২০২০-০৭-০৭।
রাফি উদ-দারাজাত

রাফি উল-দারজাত (১৬৯৯ - ১৭১৯), আজিম উস শানের ভাই রাফি-উস-শানের সর্বকনিষ্ঠ পুত্র, যিনি একাদশ মুঘল সম্রাট ছিলেন। তিনি ফেব্রুয়ারি ২৮, ১৭১৯ খ্রিষ্টাব্দে রাজ্যের উত্তরাধিকারী হন, তাকে সাইদ ভাতৃগণ বাদশাহ বলে ঘোষণা দেন। ১৭১৯ সালের জুনে ১৯ বছর বয়সে ক্ষমতায়নের ৩ মাসের মাথায় মারা যান। তার ইচ্ছা অনুযায়ী তার ২৩ বর্ষীয় বয়োজ্যেষ্ঠ ভ্রাতা রাফি উদ-দৌলা মসনদে বসেন। "Rafi ud-Darajat Biography - Eleventh Mughal Emperor"। pantheon.world (canon ভাষায়)। সংগ্রহের তারিখ ২০২২-০১-১৩। উদ্ধৃতি শৈলী রক্ষণাবেক্ষণ: অচেনা ভাষা (link) "Rafi ud-Darajat - Emperor Reigned for Shortest Period"। History Flame (ইংরেজি ভাষায়)। ২০২১-০২-২৭। সংগ্রহের তারিখ ২০২২-০১-১৩।  Yasin, Mohammad (১৯৫৮)। A Social History of Islamic India (ইংরেজি ভাষায়)। পৃষ্ঠা ১৮।  Dhir, Krishna S. (২০২২-০১-০১)। The Wonder That Is Urdu (ইংরেজি ভাষায়)। Motilal Banarsidass। পৃষ্ঠা ১২০। আইএসবিএন 978-81-208-4301-1।
রাফি উদ-দৌলত

রাফি উদ-দৌলত (رفیع الدولت) শাহ জাহান দ্বিতীয় (شاهجهان ۲) নামেও পরিচিত, ১৭১৯ খ্রিষ্টাব্দে স্বল্প সময়ের জন্য মুঘল সম্রাট ছিলেন। তিনি তার ঐ বছরই অকাল প্রয়াত ভাই রাফি উল-দারজাতের উত্তরসূরী ছিলেন, যিনি সাইদ ভাতৃগণ দ্বারা বাদশাহ বলে আখ্যায়িত হয়েছিলেন। তার ভাইয়ের মতন তিনিও ১৭১৯ খ্রিষ্টাব্দে দিল্লীতে নিহত হন, সাইদ ভাতৃগণের নির্দেশে তাকে সিংহাসন চ্যুত এবং হত্যা করা হয়। দ্বিতীয় শাহজাহান নামে রাফি উদ-দৌলা নামে জন্মগ্রহণ করেন। তিনি ছিলেন রফি-উশ-শানের দ্বিতীয় পুত্র এবং প্রথম বাহাদুর শাহের নাতি। ১৭১৯ সালের সেপ্টেম্বরে ২৩ বছর বয়সে ক্ষমতায়নের ৩ মাসের মাথায় যক্ষ্মা আক্রান্ত হয়ে মারা যান। তার সৎচাচা প্রথম জাহান শাহ-এর ১৭ বর্ষীয় পুত্র মুহাম্মদ শাহ মসনদে বসেন। Irvine 1921, পৃ. 420। Mehta 2005, পৃ. 24। Chandra, Satish (২০০৫)। Medieval India: From Sultanat to the Mughals Part – II। Har-Anand Publications। আইএসবিএন 9788124110669। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Irvine, William (১৯২১)। The Later Mughals। Low Price Publications। আইএসবিএন 8175364068। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mehta, Jaswant Lal (২০০৫)। Advanced Study in the History of Modern India 1707–1813। Sterling Publishers। আইএসবিএন 9781932705546। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নিকলাস জুলে

নিকলাস জুলে (জন্ম ৩ সেপ্টেম্বর ১৯৯৫) একজন জার্মান পেশাদার ফুটবলার যিনি একজন সেন্টার ব্যাক হিসেবে জনপ্রিয় জার্মান ক্লাব বায়ার্ন মিউনিখ এবং জার্মানি জাতীয় ফুটবল দল এর হয়ে খেলে থাকেন। জুলে, জার্মান ক্লাব রট-ওয়িব ওয়ালডোর্ফ এর হয়ে খেলার মাধ্যমে তার খেলোয়াড়ী কর্মজীবন শুরু করেন। পরবর্তীতে, তিনি আরেক জজার্মান ক্লাব ইনট্রাচট ফ্রাঙ্কফার্ট-এ চলে আসেন, যেখানে তিনি ২০০৮-০৯ সিজনের শেষ ভাগ পযন্ত খেলেন। পরবর্তী কালে, তিনি জার্মান ক্লাব সিভি ডারমসটাডিটি ৯৮ এ চলে আসেন, এবং সেখানে শুধু বছরের অর্ধেক সময় অতিবাহিত করে পরে তিনি ১৮৯৯ হফেহেইমে চলে আসেন। ২০১৭ সালের জানুয়ারি মাসের হিসাব অনুযায়ী তিনি জনপ্রিয় জার্মান ক্লাব এফসি বায়ার্ন মিউনিখ এর সাথে একটি চুক্তিতে আবদ্ধ হন। ২০১৩ সালের ১১ই মে, জুলে জার্মান ফুটবল লিগ বুন্দেসলিগা'তে তার দল হফেনহাম এর হয়ে হ্যামবার্গার এসভি এর বিপক্ষে অভিষিক্ত হন। তিনি প্রথমার্ধে দলের এগারো জনের একজন হয়ে মাঠে নামেন, পরে দ্বিতীয়ার্ধের ৮১তম মিনিটে এন্ড্রোস লাডউইগ কে তার বদলি খেলোয়াড় হিসেবে মাঠে নামানো হয়। হোফেনহেইম সেই খেলাটিতে ৪-১ ব্যাবধানে হেরে যায়। ২০১৭ সালের ১৫ই জানুয়ারি, বায়ার্ন মিউনিখ ঘোষণা করে যে, তারা জুলে এবং এর সাথে আরেক জার্মান মিডফিল্ডার সেবাস্টিয়ান রুডি-এর সাথে তারা একটি চুক্তিতে আবদ্ধ হয়েছে, যেখানে তারা জানুয়ারি মাসের স্থানান্তরের সময় কালে হোফেনহেইম থেকে একেবারে জোড়া চুক্তিতে আবদ্ধ করেন। জুলে বায়ার্ন মিউনিখের হয়ে প্রথম মাঠে নামার সুযোগ পান ২০১৭ সালের ১৮ই আগস্টে ২০১৭-১৮ বুন্ডেসলিগা'র সিজনে বায়ের ০৪ লেবারকুসেন এর বিপক্ষে তাদের প্রথম এগারো জনের মধ্যে খেলার মাধ্যমে, যেটি ছিল তার ক্লাবের ঐ সিজনের প্রথম খেলা, যেখানে তিনি সিজনের প্রথম গোলটি করেন, যেখানে তার পূর্বের ক্লাব হোফেনহেইমের সহকর্মী এবং বায়ার্নের নতুন মুখ সেবাস্টিয়ান রুডি দ্বারা ফ্রীকিকে একটি হেড থেকে গোল করেন।[তথ্যসূত্র প্রয়োজন] ২০১৭ সালের ২৯শে মার্চে, তুরষ্কের ফুটবল ফেডারেশন দ্য টার্কিস এফএ জুলের সাথে তুরষ্কের হয়ে খেলার সম্ভাবনা সম্পর্কে যোগাযোগ করেন, কারণ তার নামটি শুনতে যেন তুর্কি নামের মত মনে হয়; তার নামের শেষ অংশ মূলত হাঙ্গেরিয়ান জাতির। ১২ই জানুয়ারি ২০১৮ পর্যন্ত হালনাগাদকৃত। ১৪ই জানুয়ারি ২০১৭ পর্যন্ত হালনাগাদকৃত। "FIFA Confederations Cup Russia 2017: List of players: Germany" (পিডিএফ)। FIFA। ২ জুলাই ২০১৭। পৃষ্ঠা 4। ২৪ জুলাই ২০১৭ তারিখে মূল (PDF) থেকে আর্কাইভ করা। সংগ্রহের তারিখ ২১ জুলাই ২০১৭।  "Niklas Süle" (জার্মান ভাষায়)। kicker.de। সংগ্রহের তারিখ ৩০ এপ্রিল ২০১৫।  "FC Bayern sign Niklas Süle and Sebastian Rudy"। FC Bayern Munich। ১৫ জানুয়ারি ২০১৭। সংগ্রহের তারিখ ১৪ আগস্ট ২০১৭।  "Süles kuriose Anfrage aus der Türkei" (জার্মান ভাষায়)। kicker.de। ২৫ মার্চ ২০১৭। সংগ্রহের তারিখ ১৩ জুন ২০১৭।  "N. Süle"। Soccerway। সংগ্রহের তারিখ ৭ অক্টোবর ২০১৭।  "Niklas Süle » Club matches"। World Football। সংগ্রহের তারিখ ১৬ জানুয়ারি ২০১৭।  সকারওয়েতে নিকলাস জুলে (ইংরেজি)
ডিক লিলি

আর্থার ফ্রেডরিক অগাস্টাস ডিক লিলি (ইংরেজি: Dick Lilley; জন্ম: ২৮ নভেম্বর, ১৮৬৬ - মৃত্যু: ১৭ নভেম্বর, ১৯২৯) ওয়ারউইকশায়ারের হলোওয়ে হেড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ারের প্রতিনিধিত্ব করেছেন। দলে তিনি মূলতঃ উইকেট-রক্ষকের ভূমিকায় অবতীর্ণ হতেন। এছাড়াও ডানহাতি মিডিয়াম বোলিংয়ে পারদর্শী ছিলেন ডিক লিলি। ১৮৯৭ সালে উইজডেন কর্তৃক অন্যতম বর্ষসেরা ক্রিকেটার মনোনীত হন তিনি। ১৮৯৬ থেকে ১৯০৯ সময়কালে ইংল্যান্ডের পক্ষে ৩৫ টেস্টে অংশগ্রহণের সুযোগ পেয়েছেন ডিক লিলি। তার এ অংশগ্রহণ ইংল্যান্ডের টেস্ট ক্রিকেটের ইতিহাসের প্রথম ষাট বছরে যে-কোন ইংরেজ উইকেট-রক্ষকের তুলনায় বেশি ছিল। ঐ সময়ের রক্ষণশীল ক্রিকেট তার ন্যায় সেরা উইকেট-রক্ষকের প্রভাব উপলদ্ধি করেনি। কেননা তিনি ফাস্ট-বোলারের ছোড়া বল দণ্ডায়মান থেকে প্রচলিত ঐতিহ্য ভঙ্গ করেছেন। ডব্লিউ জি গ্রেসের পরামর্শক্রমে ইংল্যান্ডের কিংবদন্তি বোলার টম রিচার্ডসনের বল উইকেটের পিছনে দাঁড়িয়ে গ্লাভসে তালুবন্দী করতেন। ক্রিকেট অসাধারণ জ্ঞান ছিল তার। ইংরেজ অধিনায়কদেরকে পরামর্শও প্রদান করতেন। ২৩ বছরের ছোট নিজ কাউন্টি অধিনায়ক ফ্রাঙ্ক ফস্টারের পরামর্শ ছাড়াই মাঠে ফিল্ডিং সাজান। এরপর ফস্টার অভিযোগ করলে তাকে ওয়ারউইকশায়ার কর্তৃপক্ষ দল থেকে বাদ দেয়। জুলাই, ১৯১১ সালে ওয়ারউইকশায়ারের পক্ষে সর্বশেষ প্রথম-শ্রেণীর ক্রিকেটে অংশ নেন। ঐ বছরই কাউন্টি চ্যাম্পিয়নশীপের শিরোপা জয় করেছিল তার দল। "Wisden Cricketers of the Year" (English ভাষায়)। CricketArchive। সংগ্রহের তারিখ ২০০৯-০২-২১। উদ্ধৃতি শৈলী রক্ষণাবেক্ষণ: অচেনা ভাষা (link) টম হেওয়ার্ড ববি অ্যাবল উইজডেন বর্ষসেরা ক্রিকেটার টেস্ট ক্রিকেটে হ্যাট্রিকের তালিকা আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা ইএসপিএনক্রিকইনফোতে ডিক লিলি (ইংরেজি) ক্রিকেটআর্কাইভে ডিক লিলি (সদস্যতা প্রয়োজনীয়) (ইংরেজি)